Roosboerdery – ‘n lekkerruik kuns | Blink Boer
27/07/2016UncategorizedDie Boer Blink	Rose is ‘n interessante onderwerp. Die eerste ‘blou’ roos was geneties gekweek in 2009. Dit is aangesien ‘n mens nie van nature blou rose kry nie. Die wêreld se duurste roos was aan die wêreld bekendgestel in 2006 deur die bekende rosekweker David Austin genaamd die Juliet Roos wat 15 jaar gevat het om te kweek – die roos kos ‘n asemrowende $15 miljoen. Die roos is ook een van die planttipes wat in die Bybel voorkom. Dit is ook opvallend dat alle rose vyf bloeisel blare het behalwe vir die Rosa Sericea wat net vier het.
Daar is ook verskeie lande wie se inkomste hoofsaaklik van roosboerdery of rooskwekery vandaan kom. 54% van Ecuador is besaai met rose en oor ‘n kwart van hulle rose word aan die VSA verkoop. Omtrent 60% van alle gesnyde blomme wat in Frankryk gekoop word is ook rose; in Suid-Amerika is rose groot besigheid en voorsien werk aan oor 250 000 mense. In Suid-Afrika, volgens statistiek word daar byna 3 biljoen rose uitgevoer na die buiteland toe elke jaar, ons voer nie juis veel in nie. Dit is duidelik dat hierdie bedryf nogal baie lonend is vir die bekwaamde en besigheidsdenkende. Roos seisoen is in herfs en die plante sowel as die blomme en stuggies word uitgevoer van Suid- Afrika na die buiteland. Dit vat ongeveer nege ure om die rose te oes, die dorings af te knip, stuggies te meet, te verpak en daarna word die oes per skip wêreldwyd uitgevoer. Dit is dan afhangende van die uitvoer maatskappy hoe lank dit kan vat om by die maatskappy uit te kom wat dan in massa verkoop aan blomme winkels, besighede en die publiek.
Die vervoer per skip kan ook nie te lank vat nie sou die rose verlep. Inteen- deel, die rose word verpak en gestoor in koue temperatuur om die varsheid van die blomme te verseker. Roosboerdery of liewers roos kwekery is nogal ‘n arbeidsintesiewe bedryf. Hoe meer rose of roosplante jy wil oes, hoe meer arbeid en hoe meer ingewikkeld kan dit raak om goeie opbrengs te lewer. ‘n Belangrike faktor in die kweek van rose, en veral op grootskaal is die tipe rose wat jy kweek. Die kwaliteit van rose wat jy kweek speel ook ‘n groot rol sou jy wil deelneem in enige roos kompetisie ook. Rose word gebruik vir allerhande doeleindes. Dit sluit in troues, partytjies, begrafnisse, as geskenke, binneshuisrangskikkings, as ‘n kruie middel, en ook as tee.
Heel eerste moet jy natuurlik óf ‘n groot kwekery besit óf ‘n redelike groot stuk grond. Wat die klimaat betref, meer sonlig, humiditeit en ‘n gebalanseerde temperatuur tussen 15°C en 28°C word verkies in tropies en subtropiese areas. As die temperatuur hoër as 30°C behou word, moet daar genoeg humiditeit wees en verdamping sal dan moet tot die mini- mum ook behou word. Rose verkies ook grond wat goed gedreineerd is en wat genoeg stikstof bevat. Kompos kan ook bygevoeg word om die grond te verryk – dit sal veel help met die nodige voeding. Dit is voordelig dat organiese materiaal so diep soos 30cm op die oppervlak behou word met ‘n algehele PH van tussen 6 en 6.5. Die grond moet versigtig los gespit word elke vier tot ses maande – dit is vir besproeiingsdoeleindes. Rose word ook oor die algemeen deur saad voortgeplant. Om die bloeisels te gebruik word as die beste metode van voortplanting beskou. Die sade kan in ronde putte van 60cm tot 75cm diep geplant word, met 60cm tot 90cm uitmekaar uit. Om al die stukkende blare te verwyder terwyl jy plant is baie belangrik. Rose, oor die algemeen benodig agt ure se goeie sonlig. Jy moet ook seker maak dat jou roosplante gedurig gesnoei word.
Roosplante moet daagliks besproei word totdat hulle meer standvastig is; daarna is eenkeer ‘n week meer as genoeg. Bemesting word benodig elke drie tot vier maande om die beste groei te ontwikkel, veral na snoeiing. Roosplante word met oes afgesny met ‘n skerp tuinsnoei terwyl die bloeisels nog styf toe is en terwyl die kleur van die blomme
op hulle volste is – dus is dit wanneer die bloeisels nog oop moet maak. Met oes moet daar een tot twee bemesting blare op die plant gelos word wanneer die blom spesifiek afgesny word. Om hiérdie volwasse blare agter te laat soos voorgeskryf sal die ontwikkeling van nuwe sterker bloeisels verseker. Dit is ook voortreflik om in die vroeë oggend ure te oes. Roosplante kan 80 tot 90 stamme of roseplante voorsien per jaar. Dié tipe bedryf is baie lonend. Die belangrikste is: as jy hoë gehalte rose produseer sal jy gewis oorgenoeg profyt maak.
← Kultuur van vrye denke – van waar gekom?	James en André, twee broers met baie talent →